ઉત્તર પ્રદેશની બેઠક નરેન્દ્ર મોદી માટે મહત્વની ગણાશે. કારણ કે આ દેશનું સૌથી મોટું રાજ્ય છે. આ કારણે લોકસભામાં તેની બેઠકો પણ વધારે છે. નરેન્દ્ર મોદી ઉત્તર પ્રદેશની સવર્ણ, દલિત, મુસ્લિમ દરેક પ્રકારની વસતીમાં સ્વીકાર્ય છે કે નહીં તેનો સ્પષ્ટ ખ્યાલ આવી શકે છે. આ માટે અહીં તેમના ખાસ ગણાતા અમિત શાહને રાજ્યના પ્રભારી બનાવી મોકલવામાં આવ્યા છે. અહીં મોદીના પ્રભાવથી પાર્ટીને મહત્તમ બેઠકો પરથી જીત મળશે તો લોકસભા ચૂંટણી બાદ દિલ્હીની સરકાર બનાવવામાં વધારે મદદ મળશે. એક સર્વેક્ષણ અનુસાર ભાજપને અહીં 25 બેઠકો મળી શકે છે.